Bielie van ’n blou diamant in Cullinan gevind | Maroela Media
Die blou diamant wat Maandag gevind is. Foto: Petra Diamonds
Dié blou diamant van 20,08 karaat is as ŉ tipe llb geklassifiseer. Dié tipe word as die skaarsste soort diamant ter wêreld beskou met minder as 0,1% van alle natuurlike diamante wat in hierdie klas val.
“Dié vonds toon nie net die kwaliteit van Petra se batebasis nie, aangesien die Cullinan-diamantmyn ’n belangrike bron van seldsame blou diamante bly, maar dit bevestig ook die voorkoms van uitsonderlike stene in die Cullinan-ertsliggaam, asook die vermoë van die myn se aanleg om die volledige spektrum diamante uit te haal,” het die maatskappy gesê.
Die maatskappy sal op Maandag 21 Oktober verslag oor die produksie- en verkoopsresultate vir die kwartaal geëindig 30 September doen.
Die diamant wat in Maart ontdek is en intussen verkoop is. Foto: Petra Diamonds
Petra Diamonds het in Maart ŉ enorme wit diamant van meer as 420 karaat by die Cullinan-myn ontdek.
Die steen van 425 karaat is as D-kleur tipe IIb geklassifiseer en is in Mei vir net minder as $15 miljoen verkoop.
Cullinan is bekend vir sy groot, hoëgehalte edelstene en die wêreld se belangrikste bron van uiters seldsame blou diamante.
Cullinan het sy naam in die geskiedenisboeke verewig toe die Cullinan-diamant in 1905 gevind is, die grootste ongeslypte diamant ooit – 3 106,75 karaat. Dié steen is in twee gesny en is die twee belangrikste diamante in die Britse kroonjuwele.
Talle van die wêreld se bekendste diamante kom uit Cullinan.
Mooi in blou. Diamante is glad skaars nie, eerder die monopolie wat pryse bepaal.
Nou het ek 2 en 2 by mekaar getel: die prinsie en sy gade is nie toevallig nou in SA nie – hulle het hulle diamant kom haal…
Jy vat die woorde so uit my mond hehehe
Wonder wat hierdie diamant se naam gaan wees?
Sara, dit gaan Kate of Meghan of Camilla wees…
Julle inligting is nie heeltemal akuraat nie. Die Cullinan diamant is nie net in twee gesny nie. Die 2 grootste stene is wel die belangrikste van die kroon juwele. Daar is 9 hoof stene en dan ñ redelike aantal kleiner stene uit hom gesluip.
Daar uit gesluip, sê jy.
Sluiper · 2 maande gelede
Sluip hy nog rond Koos? Na al die jare …?
Ameli · 2 maande gelede
Nou wie kry die geld v d diamant?
Finansiele raadgewer · 2 maande gelede
1 Eskom die grootste deel.
2 Beveiliging vir boere(sonder krag is dit
3 Opleiding verpleegkundiges
4 Bijbelverspreiding in alle talle(Die hoort op die 1ste plek, maar sonder krag en veilgheid kan niemand behoorlik bybel lees nie.
‘N “bielie van ‘n diamant”, ongeveer 4 gram dus ‘n klippie van so 12-13 mm.
Maar dit bly natuurlik wel ‘n uiters skaars kleur.
MM, volgens die foto en opskrif moet diamant baie groter as 20.08 karaat wees in vergelyking met die ander wit een van 420 karaat.
Finansiele Raadgewer, man, jy moes ons president gewees het.
Humor, lees my kommentaar by die artikel oor julius oor die erfenis en die stem? Dit is geplaas onder my ander naam transvaalse nooi
vanessa · 2 maande gelede
Wat van die ‘Heart of the ocean’ wat daai ander tannie in die see laat val het?
Hoop nie Zuma en kie het daarvan te hore gekom nie!!!
Dink ek jet sulke klippies in my tuin gesien toe ek rose geplant het?